EELNÕU

Eelnõu esitaja: Laeva Vallavalitsus

Eelnõu koostaja: arengu- ja keskkonnanõunik Kadi Kukk

LAEVA VALLAVOLIKOGU

MÄÄRUS

|  |  |
| --- | --- |
| Laeva  | .08.2015 nr  |

**Laeva valla arengukava aastateks 2012-2025**

**muutmine ja uue redaktsiooni kinnitamine**

Määrus kehtestatakse kohaliku omavalitsuse korralduse seaduse § 22 lg 1 p 7 ja § 372 lg 7 ning Laeva Vallavolikogu 16.06.2015 määruse nr 18 „Arengukava ja eelarvestrateegia koostamise kord“ alusel.

**§ 1. Laeva valla arengukava aastateks 2012-2025 uue redaktsiooni kinnitamine.**

Kinnitada Laeva valla arengukava aastateks 2012-2025 uus redaktsioon (käesolevale määrusele lisatud).

**§ 2. Määruse rakendamine.**

(1) Tunnistada kehtetuks Laeva Vallavolikogu 25.11.2014 määrus nr 12 „ Laeva valla arengukava aastateks 2012-2025 muutmine ja uue redaktsiooni kinnitamine“.

(2) Määrus jõustub 01. jaanuaril 2015. a.

Elviire Villa

Vallavolikogu esimees

**Seletuskiri**

Määruse eelnõu **„Laeva valla arengukava 2012-2025 muutmine ja uue redaktsiooni kinnitamine“** juurde

1. **Sissejuhatus**

Laeva valla arengukava aastateks 2012-2025 muutmine ja uue redaktsiooni kinnitamine on kehtestatud Laeva Vallavolikogu 25.11.2014 määrusega nr 12.

1. **Eelnõu eesmärk**

Määruse eelnõu koostamise eesmärk on muuta Laeva valla arengukava 2012-2025 peatükki 5 ehk tabelit „Tegevuskava ja investeeringud 2015 – 2019“. Lisas olevat Laeva valla arengukava 2012-2025 on korrigeeritud, täiendatud on peatükki 5.

1. **Eelnõu sisu**

Muudetakse ja täiendatakse Laeva valla arengukava 2012-2025 punkti 5.

# 5.Tegevuskava ja investeeringud 2016 – 2019

| **TEGEVUS** | **2016** | **2017** | **2018** | **2019** | **2020-2025** | **RAHASTAMISE ALLIKAD** |
| --- | --- | --- | --- | --- | --- | --- |
| **HARIDUS** |
| Koolimaja renoveerimine (ruumi nr 102 kapitaalremont) | 10000 |  |  |  |  | Vald |
| Staadioni rekonstrueerimine |   |   |   |   | x | Vald + struktuurifondid |
| ***Investeeringud kokku*** | **10000** |  |  |  |  |  |
| **KOOLIEELNE KASVATUS (LASTEAED)** |
| Lasteaia territooriumi korrastamine (paviljoni põranda vahetus) | 3000 |  |  |  |  | Vald |
| Lasteaia ruumide remont (koridor, kaks tuba) | 6000 |  |  |  |  | Vald |
| Lasteaia õppe ja arendustegevus (õueala mänguvahendid) | 2600 |  |  |  |  | Vald |
| ***Investeeringud kokku*** | **11600** |  |  |  |  |  |
| **RAAMATUKOGU** |
| Raamatukogu remont  |   |   |   |   | x | Vald |
| ***Investeeringud kokku*** |  |  |  |  |  |  |
| **KULTUURIMAJA** |
| Inventari soetamine |   |   |   |   | x | Vald |
| ***Investeeringud kokku*** |  |  |  |  |  |  |
| **TEHNILINE INFRASTRUKTUUR\*\*** |
| Üldvalgustuse parendamine (Siniküla küla, Laeva küla, Kärevere küla) |   |  |  |  | x | Vald + struktuurifondid |
| Laeva-Palupõhja tee rekonstrueerimine (278 m) | 24366/138072 |  |  |  |  | Vald + struktuurifondid |
| Laeva-Väänikvere tee remont, pindamine (km 0-0,7) | 19500 |  |  |  |  | Vald |
| Ankru tee remont, pindamine (km 0-0,2) | 9000 |  |  |  |  | Vald |
| Truusa tee remont (km 0-0,33) | 12000 |  |  |  |  | Vald |
| Valla teede rekonstrueerimine |  | 46000 | 46000 | 46000 |  |  |
| Maaküttesüsteemi rajamine (Külakeskus-lasteaed) | 20000/80000 |  |  |  |  | Vald + struktuurifondid |
| Maaküttesüsteemi rajamine koos katlamaja ja radiaatorite paigaldamisega (Väänikvere tee 7) |  | 20000/80000 |  |  |  | Vald + struktuurifondid |
| Koostöös Tähtvere vallaga Kärevere silla juurde puhkekeskuse rajamine |  | 10000 |  |  |  | Vald + struktuurifondid |
| Spordipargi rajamine Laeva külla |  |  |  |  | x\* | Vald + struktuurifondid |
| ***Investeeringud kokku*** | **84866/258572** | **76000/136000** | **46000** | **46000** |  |  |
| **TERVISHOID JA SOTSIAALHOOLEKANNE** |
| Perearstikeskuse soojustamine |   |   14000/56000 |   |   |  | Vald + struktuurifondid |
| Väänikvere tee 7 sotsiaalmajaks väljaehitamine II etapp - ehitustööd |  | 20000/80000 | 20000/80000 |  |  | Vald + struktuurifondid |
| ***Investeeringud kokku*** |  | **34000/136000** | **20000/80000** |  |  |  |
| **KÜLAARENG** |
| Kärevere kooli renoveerimine |  |  |  |  | x | Vald + struktuurifondid |
| Spordihoone sauna rekonstrueerimine | 10000 |  |  |  |  | Vald |
| Matkaradade rajamine |  |  |  |  | x | Vald + struktuurifondid |
| ***Investeeringud kokku*** |  |  |  |  |  |  |
| ***KOKKU*** | **116466/280172** | **110000/272000** | **66000/126000** | **46000** |  |  |

\* - Projektitaotlus vastavalt avatud meetmete võimalustele

\*\* - Peale ühisveevärgi ja –kanalisatsiooni arengukava kinnitamist tuleb ühisveevärgi ja –kanalisatsiooni arendamisel lähtuda kavas sätestatust

Aastal 2015. renoveeritakse koolimajas kodunduse klass, õpetajate tuba. 2016. aastal on kavandatud renoveerida koolimaja alumise korruse ruum nr 102. Ruum vajab kapitaalremonti (põranda vahetus, seinte värvimine, lae valgendamine). Töö on kavandatud Laeva Põhikooli arengukavas 2014-2017. Töö maksumuseks on kavandatud 10 000 eurot.

Lasteaiaga seotud investeeringute kavandamisel on lähtutud Laeva Lasteaia arengukavast 2015 – 2017. 2016 aastal on kavandatud lasteaia territooriumil oleva paviljoni põranda vahetus. Põrand on amortiseerunud ning vajab seetõttu täies ulatuses väljavahetamist. Töö hinnanguline maksumus on 3000 eurot.

Lasteaia ruume on pidevalt remonditud. 2016. aastale on kavandatud lasteaia alumise koridori remont ning kahe toa remont.

Lasteaia õueala mänguväljaku mitmekesistamiseks on kavandatud uute mänguvahendite (karusell) muretsemine. Karuselli maksumuseks on hinnapakkumuse kohaselt 2600 eurot.

Teede investeeringute kavandamisel on lähtutud Laeva valla kohalike teede teehoiukavas kavandatud tegevustest ja summadest. 2015. aastal oli investeeringuna kavandatud Väänikvere tee remont ja Ankru tee remont, kuid see kavandatakse järgmise aastasse, kuna sügisel sõidavad teel kalapääsu ehitajate ja paisjärve korrastajate raskeveokid. Lisaks kavandatakse aastal 2016. teha Truusa tee remont – 2 korda pindamine lõigul 0-330 m. Palupõhja tee rekonstrueerimise rahastamise taotlus on menetluses, raha eraldamise korral rekonstrueeritakse tee 2016. aastal.

Uuendamist vajab Laeva lasteaed-külakeskuse küttesüsteem. Olemasolev lokaalne küttesüsteem (köetakse kerge kütteõliga) vajab väljavahetamist, selle ülevalpidamine on kallis, kuna alates 01.05.2015. a ei tohi kütteks kasutada eriotstarbelist diiselkütust (sinine), millega kütmine oli odavam ja mida varasemalt kasutati. Kerge kütteõli hind sõltub maailmaturu hindadest. Eeloleval kütteperioodil kasutatakse kütmiseks veel diiselkütet. Lasteaed-külakeskuse katlamaja on 17. aastat vana ning amortiseerunud ja vajaks seega lähiajal väljavaetamist. Küttesüsteemide kohta on võetud hinnapakkumised maasoojuspumba, pellet ehk graanulkütte ja gaasikütte kohta. Odavaim on pelletiküte, kuid kuna pelletipunkri peab paigutama lasteaia territooriumilt välja ning seega pikenevad tigutransportöörid kuni 30 m ning süsteem muutub kulukaks ja ebatöökindlaks, on otsustatud maakütte kasuks. Eeltööd maapinna planeerimise näol on tehtud.

Maaküte on kavandatud rajada ka Väänikvere tee 7 maja juurde. Laeva lasteaed-külakeskuse maaküttesüsteem projekteerimistööd tehakse aastal 2015, ehitustööd on kavandatud aastasse 2016. Väänikvere tee 7 maaküttesüsteemi projekteerimistööd tehakse aastal 2015, ehitustööd kavandatakse aastasse 2017. Väänikvere tee 7 sotsiaalmaja ehitus on kavandatud aastaks 2017. Aastal 2015 koostati Laeva sotsiaalmaja ehitusprojekt.

Laeva spordihoone saun vajab rekonstrueerimist, tööd on kavandatud teha aastal 2016.

Koostamisel on Laeva valla ühisveevärgi ja –kanalisatsiooni arendamise kava 2015-2027. Arengukava koostamine on algatatud Laeva Vallavolikogu 16.06.2015 otsusega nr 65. Vastavalt ühisveevärgi ja –kanalisatsiooni seadusele tuleb ühisveevärgi ja –kanalisatsiooni arendamise kava kooskõlastada Keskkonnaameti ja Terviseametiga. Keskkonnaamet kooskõlastas kava märkusteta 28.07.2015. Peale Laeva valla ühisveevärgi ja –kanalisatsiooni arendamise kava 2015-2027 kinnitamist tuleb veevarustuse ja kanalisatsiooni arendamisel lähtuda kavast. Eelisjärjekorras vajab lahendamist Kärevere küla veevarustuse tagamine. Sinikülas on vaja veekvaliteedi parendamiseks paigaldada veetöötlusjaam (rauaeraldus).

Arengukava tegevuskavast on välja jäetud Siniküla sauna renoveerimine, Laeva külas saun-puhkekeskuse rajamine ning reservpumbamaja rekonstrueerimine.

Reservpumbamaja on üle antud Emajõe Veevärgile ning selle kasutuselevõttu lähiajal ei kavandata.

**2015-2018 ARENGUKAVA TEGEVUSKAVA TÄITMINE**

Hinnang 2015-2018 arengukava tegevuskavas toodud tegevuste/ülesannete ja projektide täitmisele: + - täidetud, v - osaliselt täidetud, ? - dokumenteeritud informatsioon puudub, 0 – täitmata.

|  |  |  |  |
| --- | --- | --- | --- |
| Nr | Tegevus | 2015 | Märkus |
| LASTEAED |
| 1. | Koolimaja renoveerimine | + | Tegemisel, töö valmimise tähtaeg august 2015. |
| KOOLIEELNE KASVATUS (LASTEAED) |
| 2. | Lasteaia remont – II etapp (saal, riidehoid, koridor, köök) | + | Tegemisel, töö valmimise tähtaeg august 2015. |
| Tehniline infrastruktuur |
| 3 | Veevarustuse tagamine Siniküla külas Pilpa teel | v | Tehtud on eeltöid - koostamisel on Laeva valla ühisveevärgi ja –kanalisatsiooni arendmise kava 2015-2027. |
| 4. | Valla teede rekonstrueerimine |  | 2015. aastal oli investeeringuna kavandatud Väänikvere tee remont (19 200 eurot) ja Ankru tee remont (9000), kuid see jäeti tegemata ning kavandatakse järgmisse aastasse, kuna sügisel sõidavad teel kalapääsu ehitajate raskeveokid. |
| 5. | Kergliiklustee rajamine I etapp – projekti koostamine |  | Projekti ei rahastatud. |
| 6. | Laeva jõe ja paisjärve puhastamine – I etapp – kalapääsu ehitamine ja paisjärve puhastamine | + | Tegemisel, töö valmimise tähtaeg detsember 2015. |
| KÜLAARENG |
| 7. | Mänguväljakute uuendamine | + | Tegemisel. |

Koolimaja renoveerimiseks planeeriti eelarvesse 10 000 eurot. Tööd on pooleli, planeeritav lõpptähtaeg august 2015. Tööde teostajaks Lennu Ehitus OÜ. Renoveeritakse õpetajate tuba ning kodundusklass.

Lasteaia remondiks planeeriti eelarvesse 14 000 eurot. Tööd on pooleli, planeeritav lõpptähtaeg august 2015. Tööde teostajaks Lõuna Ehitus OÜ.

Veevarustuse tagamiseks Sinikülas Pilpa teel on alustatud eeltöödega. Koostamisel on Laeva valla ühisveevärgi ja –kanalisatsiooni arendamise kava 2015 – 2027, mis on aluseks edasiste täpsemate investeerimiskavade ja ettevõtete arengukavade väljatöötamise aluseks.

Valla teede rekonstrueerimiseks oli planeeritud 82 948 eurot. 2015. aastal oli investeeringuna kavandatud Väänikvere tee remont ja Ankru tee remont, kuid see kavandatakse järgmise aastasse, kuna sügisel sõidavad teel kalapääsu ehitajate ja paisjärve korrastajate raskeveokid. Palupõhja tee remondi rahastamiseks loodetakse saada rahalisi vahendeid EAS-st (Tartu MV kaudu).

Vastavalt tegevuskavale oli ette nähtud kergliiklustee projekti koostamine (kergliiklustee rajamise I etapp). Tööd on tegemata, kuna rahastamist ei saanud.

Vastavalt investeeringute kavale oli planeeritud Laeva jõe ja paisjärve puhastamise I etapp – kalapääsu ehitamine ja paisjärve puhastamine. Kuna tööd läksid kavandatust oluliselt odavamaks, õnnestu teha ka teine hange paisjärve settest puhastamiseks. Laeva järve paisjärve settest puhastamise tööde maksumuseks on 62 153,76 eurot, kalapääsu rajamise tööde maksumuseks on 100910,40 eurot. Mõlemad tööd teostab OÜ Vändra MP, tööde valmimise aeg 2015. aasta lõpp. Omanikujärelevalvet teeb kalapääsu osas OÜ Keskkonnaprojekt, tööde maksumus 4416 eurot. Laeva paisjärve settest puhastamise omanikujärelevalvet teeb AS Infragate Eesti, töö maksumus 2570,40 eurot..

Külaarengu soodustamiseks oli kavandatud mänguväljakute uuendamine, milleks oli kavandatud 5000.-. Mänguväljakud uuendatakse 2015. aastal, leping mänguväljakule vahendite soetamiseks on sõlmitud.

1. **Eelnõu juriidiline alus**

kohaliku omavalitsuse korralduse seaduse § 22 lg 1 p 7 ja § 372 lg 7

§ 22.   Volikogu pädevus

1. Volikogu ainupädevusse kuulub järgmiste küsimuste otsustamine:

7) valla või linna arengukava ja eelarvestrateegia vastuvõtmine ning muutmine;

§ 372. Arengukava ja eelarvestrateegia koostamine, menetlemine, vastuvõtmine ning avalikustamine

 (7) Valla- või linnavolikogu kinnitab arengukava ja eelarvestrateegia määrusega hiljemalt käesoleva paragrahvi lõikes 3 nimetatud tähtpäevaks. Arengukava ja eelarvestrateegia peavad olema vastu võetud enne eelseisva aasta eelarve vastuvõtmist.

1. **Menetluskäik**

Laeva vallavalitsus otsustas 04.08.2015 algatada Laeva valla arengukava 2012 – 2025 muutmise ja ülevaatamise menetluse ning suunata käesolev eelnõu Laeva Vallavolikogu menetlusse. Majandus- ja hariduskomisjon arutas eelnõud 11.08.2015 toimunud koosolekul. Eelnõud on täiendatud komisjoni ettepanekutega.